চ্যাম্পিয়নস লিগ ছাড়া ইউরোপা লিগের ড্র অনুষ্ঠানেও সঞ্চালকের দায়িত্ব পালন করেছেন রেশমিন। স্পোর্টস সাংবাদিক হিসেবে তিনি নিজের প্রথম কর্মজীবন শুরু করেন বিবিসিতে। এরপর ২০১৪ সালের আগস্টে যোগ দেন বিটি স্পোর্টে। এ ছাড়া তিনি কাজ করেছেন রিয়াল মাদ্রিদ টিভিতে। ২০০৮ সেপ্টেম্বরে যোগ দেওয়ার পর তিনি এই টিভিতে কাজ করেছেন ২ বছর। রেশমিনই প্রথম সাংবাদিক যিনি রেকর্ড ট্রান্সফার ফিতে ম্যানচেস্টার ইউনাইটেড ছেড়ে রিয়াল মাদ্রিদে যাওয়ার সময় ক্রিশ্চিয়ানো রোনালদোর সাক্ষাৎকার নিয়েছিলেন। রেশমিন বিশ্বের প্রধান ৪টি ভাষায় কথা বলতে পারেন। জন্ম লন্ডনে হলেও ইংরেজির পাশাপাশি তিনি স্বতঃস্ফূর্তভাবে কথা বলেন বাংলা, স্প্যানিশ ও ফ্রেঞ্চ ভাষায়।